ช่วยสรุปคำพิพากษาศาลฎีกาที่ 4337/2554 เกี่ยวกับอำนาจการสอบสวนของพนักงานสอบสวนหน่อยครับ
คำพิพากษาศาลฎีกาที่ 4337/2554 ***
เจ้าพนักงานตำรวจสถานีตำรวจนครบาลบางเขนจับกุม ว. ได้พร้อมเมทแอมเฟตามีนจำนวนหนึ่งเป็นของกลาง จึงได้วางแผนให้ ว. โทรศัพท์สั่งซื้อเมทแอมเฟตามีนของกลางจากจำเลยและ ป. อีก จนจับกุมจำเลยและ ป. ได้ในท้องที่สถานีตำรวจนครบาลบางซื่อ กรณีจึงเป็นความผิดต่อเนื่องและกระทำต่อเนื่องเกี่ยวพันกันทั้งในท้องที่สถานีตำรวจนครบาลบางเขนซึ่งเป็นท้องที่ที่ ว. โทรศัพท์ล่อซื้อและสถานีตำรวจนครบาลบางซื่อ ซึ่งเป็นท้องที่ที่จับกุมจำเลยและ ป. พนักงานสอบสวนท้องที่หนึ่งท้องที่ใดที่เกี่ยวข้องจึงมีอำนาจสอบสวน ดังนั้น พนักงานสอบสวนสถานีตำรวจนครบาลบางเขนจึงมีอำนาจสอบสวนได้โดยชอบตาม ป.วิ.อ. มาตรา 19 วรรคหนึ่ง (3) การสอบสวนจึงเป็นไปโดยชอบ โจทก์จึงมีอำนาจฟ้องตาม ป.วิ.อ. มาตรา 120
คำพิพากษาศาลฎีกาที่ 4337/2554
ตำรวจ สน. บางเขนจับกุม ว. ได้พร้อมเมทแอมเฟตามีน จึงวางแผนให้ ว.โทรศัพท์สั่งซื้อเมทแอมเฟตามีนจากจำเลยและ ป. อีก จนจับกุมจำเลยและ ป. ได้ในท้องที่ สน.บางซื่อ จึงเป็นกรณีที่ต่อเนื่องเกี่ยวพันกันทั้งท้องที่ สน.บางเขนและ สน. บางซื่อ พนักงานสอบสวนในแต่ละท้องที่จึงมีอำนาจในการสอบสวนโดยชอบตาม ป.วิ.อ. มาตรา 19 วรรคหนึ่ง (3) การสอบสวนจึงเป็นไปโดยชอบ โจทก์จึงมีอำนาจฟ้องตาม ป.วิ.อ. มาตรา 120
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายยาเสพติดให้โทษ,คำพิพากษาศาลฎีกา